নীল মল্যান্ডার
নীল অ্যালেন মল্যান্ডার (ইংরেজি: Neil Mallender; জন্ম: ১৩ আগস্ট, ১৯৬১) ইয়র্কশায়ারের কার্ক স্যান্ডল এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। বর্তমানে তিনি আম্পায়ার হিসেবে খেলা পরিচালনা করছেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯২ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ার ও সমারসেট এবং নিউজিল্যান্ডীয় ক্রিকেটে ওতাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে ব্যাটিং করতেন ‘ঘোস্টি’ ডাকনামে পরিচিত নীল মল্যান্ডার।